Má postavenie vedúceho ústredného štátneho orgánu, ktorého vymenúva a odvoláva prezident Slovenskej republiky na návrh Národnej rady Slovenskej republiky. Riadi a kontroluje činnosť všetkých prokuratúr, vydáva stanoviská, ktoré sú záväzné pre všetkých prokurátorov, je oprávnený podať ústavnému súdu návrhy a sťažnosti v rozsahu uvedenom v osobitnom zákone a tiež je oprávnený podať Najvyššiemu súdu Slovenskej republiky podnety na zaujatie stanoviska na zabezpečenie jednotného výkladu zákona a podávať tomuto súdu návrhy a sťažnosti vo veciach taxatívne uvedených v osobitnom zákone. Podáva dovolanie proti rozhodnutiam odvolacích súdov a je oprávnený rušiť právoplatné rozhodnutia orgánov činných v trestnom konaní, ak nimi alebo v konaní, ktoré mu predchádzalo, bol porušený zákon.
Generálny prokurátor vydáva právne a organizačné akty, ktoré sa uverejňujú v Zbierke zákonov Slovenskej republiky, príkazy, pokyny a ďalšie služobné predpisy z vlastnej iniciatívy, na základe návrhov podriadených prokurátorov a zamestnancov prokuratúry alebo podnetov fyzických osôb a právnických osôb.
§ 12 ods. 1 zákona č. 153/2001 Z. z. o prokuratúre.
najvyšší predstaviteľ sústavy orgánov prokuratúry v Slovenskej republike
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.
Generálna prokuratúra Slovenskej republiky